b'\n_START_ARTICLE_\nTigran Kalebota\n_START_SECTION_\n\xc5\xbdivotopis\n_START_PARAGRAPH_\nOtac Marin redatelj je i novinar koji je realizirao vi\xc5\xa1e od 1500 prijenosa na HRT-u, pored ostalih mnoge Sinjske alke i posjet ameri\xc4\x8dkog predsjednika Richarda Nixona Kumrovcu. Mati Marija, rodom iz Splita, zastupnica je u zagreba\xc4\x8dkoj Gradskoj skup\xc5\xa1tini, gdje je predsjednica Odbora za socijalnu skrb i \xc4\x8dlanica Odbora za kulturu, ujedno i predsjednica Matice umirovljenika Grada Zagreba. U maj\xc4\x8dinoj obitelji glazba je obiteljska ba\xc5\xa1tina. Tigranova baka vrlo dobro je svirala glasovir, mati je ljubiteljica koja ne propu\xc5\xa1ta Plavi i Bijeli ciklus Zagreba\xc4\x8dke filharmonije, koncerte u Lisinskom, ujaci su tako\xc4\x91er vrlo glazbeno nadareni. _NEWLINE_Tigran je svirao i u grupi Neron u kojoj je jo\xc5\xa1 svirao i Smiljan Paradi\xc5\xa1-\xc5\xa0parka. 1983. godine pridru\xc5\xbeio im se Davor Gobac iz Klinske pomore. Grupa Neron je promijenila ime u Psihomodo pop._NEWLINE_Umro je iznenada 11. prosinca 2017. godine.'